ชื่อสถานที่: ไข่กระทะเลิศรส
ประเภท: ร้านอาหาร กาแฟ เบเกอรี่
ตำบล: พระสิงห์
อำเภอ: เมืองเชียงใหม่
จังหวัด: เชียงใหม่
รหัสไปรษณีย์: 50200
พิกัด: 18.78239, 98.98863

ร้านไข่กระทะเลิศ รสร้านนี้ตั้งอยู่ที่ถนนพระปกเกล้า ใกล้ๆ กับกาดประตูเชียงใหม่ การเดินทางจากถนนพระปกเกล้า มุ่งหน้าประตูเชียงใหม่ แล้วให้เลี้ยวซ้ายมาทางคูเมือง ตรงเข้าไปประมาณ 500 เมตร ร้านจะอยู่ด้านซ้ายมือ สามารถจอดรถในวัดได้ ร้านไม่ใหญ่มากเป็นคูหาตึกชั้นเดียว มีที่นั่งอยู่ภายในพอสมควร ร้านนี้จะมีเมนูอาหารเช้า ตั้งแต่โจ๊ก ข้าวต้มหมู, ไก่, กุ้ง เกี๊ยวน้ำ แต่ร้านยังมีเมนูเก๋ๆ อย่างไข่กระทะด้วย ไข่กระทะที่นี่มีให้เลือกเยอะเลย ทั้งแบบไข่กระทะธรรมดา หรือจะใส่หมู หรือจะเป็นแบบทรงเครื่อง ขอแนะนำเป็นแบบทรงเครื่องเลย จะเสิร์ฟไข่กระทะมาพร้อมกับกุนเเชียง หมูยอ หอมเจียวกรอบๆ นอกจากนี้ยังมีเมนูเด็ดๆ อีกเมนูที่หากินยากในร้านอื่นๆ ก็คือขนมปังเวียดนาม เป็นขนมปังนึ่งนุ่มๆ ใส่ไส้ จะมีทั้งหมูยอ กุนเชียง หรือจะเป็นขนมปังหมูทรงเครื่อง หมูหยองปรุงรส เต้าหู้เห็ดหอมปรุงรส ที่ดัดแปลงมาให้มีตัวเลือกมากขึ้น เด็ดที่ขนมปังหอมๆ นุ่มกับหมูยอคุณภาพ นอกจากนี้ลูกค้ายังสามารถสั่งแบบเป็นเซตได้ด้วย ในเซตจะมีทั้งไข่กระทะ ขนมปัง แลเครื่องดื่มครบ เครื่องดื่มก็มีทั้งกาแฟโบราณ ชามะนาว ชานม ชาดาเย็น ชาเขียว และอีกมากมายเลย